Document ID: /roh_data/filtered/fineweb-2-filterrobots_roh.jsonl.gz/35485

A prima vista è questa cuntrada alpina plitost deserta, ma sch’ins guarda pli exact pon ins scuvrir ina ritgezza da fenomens captivants.
En quest spazi da viver fitg pover domineschan l’aura e l’erosiun. Ils animals e las plantas che vulan viver qua ston avair abilitads extraordinarias da s’adattar.
La crappa dat la tempra a questa cuntrada tranter prads flurints ed ils pizs ils pli auts. Pizza dentada sa drizza vers tschiel e gondas imposantas sa tiran aval.
L’erosiun marca la cuntrada da las autas muntognas. En quests lieus na po la vegetaziun stgarsa betg pli retegnair il terren. Crappuns schluccads dal grip tras la forza enorma da l’aua schelada ramplunan aval e furman graveras imposantas.